**JAVNI POZIV**

**poslodavcima** - **preduzetnicima** i **pravnim licima, sa sedištem na teritoriji grada Pirota, za dodelu bespovratnih sredstava za zapošljavanje nezaposlenih lica**

Pozivaju se zainteresovani poslodavci sa teritorije grada Pirota, koji imaju potrebu za angažovanjem novih radnika, da se prijave za učešće u projektu **"Pomoć pri zapošljavanju** i **samozapošljavanju ugroženih grupa".** Projekat finansira Švedska vlada, preko Švedske agencije za međunarodni razvoj i saradnju - Sida, а realizuje nemačka organizacija "Help - Hilfe zur Selbsthilfe" u saradnji sa gradom Pirotom.

Odabranim poslodavcima će u celosti biti refundirani troškovi angažovanja radnika u periodu od

6 meseci (zarada, porezi, doprinosi, troškovi prevoza, toplog obroka). Maksimalni iznos refundacije svih mesečnih troškova je određen i iznosi 670 evra po zaposlenom.

Ukupno 4 nezaposlenih lica sa prebivalištem na teritoriji grada Pirota, koji pripadaju jednoj od kategorija socijalno ugroženih lica koji su definisani kao ciljna grupa projekta, mogu da budu angažovani kroz projekat kod odabranih poslodavaca.

Odabrani poslodavci će biti u uključeni u selekciju nezaposlenih lica koji će biti angažovani.

Angažovanje lica će biti sprovedeno u formi plaćene šestomesečne radne prakse tokom koje će svim polaznicima biti omogućeno da se upoznaju sa radnim okruženjem poslodavaca, procesom i tehnologijom rada čime će polaznici povećati svoje radne kapacitete i steći i/ili unaprediti sopstvena znanja i veštine. Napredak polaznika biće redovno praćen od strane mentora koji će biti angažovani od strane Help-a u ovu svrhu.

Nakon realizacije radnih praksi poslodavcima će biti omogućeno da konkurišu i za dodatnu pomoć

ukoliko odluče da angažovanim licima produže ugovor о radu u periodu od najmanje godinu dana.

Zainteresovani poslodavci mogu preuzeti konkursnu dokumentaciju na Helpovoj internet stranici:

[www.help-serbia.org.rs](http://www.help-serbia.org.rs), od **petka**, **30. avgusta 2024.**

**Rok za predaju** prijavnih formulara je **ponedeljak 16. septembar 2024.** godine, do 16:00 časova.

**Informativni sastanci** za sve zainteresovane poslodavce će se održati u prostorijama svečane sale Gradske Uprave Pirot, u sledećim terminima:

* Utorak 03. septembar 2024; 11:00 -12:00
* Petak 06. septembar 2024; 11:00 - 12:00

Dodatne informacije se mogu dobiti na jedan od sledećih brojeva telefona: 018/252-822 ili putem elektronske poste na [helpnis@help-serbia.org.rs.](mailto:helpnis@help-serbia.org.rs.)